Az 1680-as évek közepén az európai uralkodókat erősen nyugtalanította XIV. Lajos francia király nem szűnő területhódító politikája, az ún. „egyesítési politika” (1678–1681), amely a Spanyol-Németalföld elleni nyílt agresszióba, a francia–spanyol („egyesítési”) háborúba (1683–1684) torkollott. Aggasztotta őket a kíméletlen hadviselési mód, amely pl. a háborúban semleges, de a spanyolok partra szállását meg nem akadályozó Genova városának porrá lövetésében nyilvánult meg, 1684-ben.